ועדת החינוך, התרבות והספורט, כנסת 18, פרוטוקול מספר 524, 2011-12-28 10:00

אלכס מילר: בוקר טוב לכולם, אנחנו ממשיכים בסדר היום.

אלכס מילר: התאריך 28 בדצמבר 2011, ב' בטבת תשע"ב.

אלכס מילר: הנושא – הצעה לסדר יום, דיון מהיר, פיטורי קרן נויבך מ בשל שיקולים לא ענייניים ביוזמת חברת הכנסת אורלי לוי אבקסיס וחברת הכנסת שלי יחימוביץ.

אלכס מילר: פרוטוקול 524.

אורלי לוי אבקסיס: ברשותך, אני רק אתקן.

אורלי לוי אבקסיס: ראשית, הדחתה של קרן נויבך כמגישת 'מבט שני', היא עדיין עובדת של , לפחות עד כמה שאני יודעת, היא גם ברשת ב' וגם בהפקות אחרות.

אורלי לוי אבקסיס: אני חייבת לומר שכשאני קראתי את המודעות שהתפרסמו בכלי התקשורת השונים, קצת נחרדתי, כי מדובר פה בעיתונאית דומיננטית, חשובה טובה ומוערכת, שעובדת כ-18 שנים ברשות השידור.

אורלי לוי אבקסיס: בין היתר היא מגישה את 'עושים סדר' ברשות ב', שרק לאחרונה בסקר מסתבר שהרייטינג שלה ---

קריאה: לא 'עושים סדר', 'סדר יום'.

אורלי לוי אבקסיס: סליחה, 'סדר יום', הרייטינג שם גם שובר את גלי צה"ל, אפילו את התכנית של רזי ברקאי, שזה תכנית הדגל של גלי צה"ל.

אורלי לוי אבקסיס: אז יש לכם פה איזו אווזה כנראה שמטילה ביצים, ביצי זהב.

אורלי לוי אבקסיס: אבל בסופו של דבר נתגלתה לעינינו תמונת מבט של מנהליה של קרן נויבך, מדיחים אותה כמגישת מבט שני בתואנה מגוחכת, סקסיסטית.

אורלי לוי אבקסיס: את הדיון הזה בהתחלה ביקשתי להעביר לוועדה לקידום מעמד האישה.

אורלי לוי אבקסיס: בסופו של דבר במזכירות החליטו שזה צריך להיות פה, כי זה הבית של כל מה שקשור לרשות השידור.

אורלי לוי אבקסיס: הנושא של נשים בכלל בכלי התקשורת ובפרט בתקשורת בטלוויזיה - ישנה תחושה שהיום, במדינת ישראל 2011, מדינה מתוקנת, שוויונית, נאורה וליברלית, לא ייתכן שנשים יודרו גם כאשר הן מקצועיות ומוכשרות, מקדמת הבמה ויאבדו את מקום עבודתן בתואנה סקסיסטית בלתי הולמת ונטולת כל בסיס מקצועי וכל חטאה הוא, לפחות על פי מי ששחרר את ההודעה לעיתונים, היא שאינה עוברת מסך.

אורלי לוי אבקסיס: הדבר הזה הוא חמור בעיניי, מאחר שאינני יכולה לתאר לעצמי מצב שבו יבואו למוטי קירשנבאום ויגידו לו אתה יורד מהגשת תכנית בטלוויזיה בגלל שאתה לא עובר מסך.

אורלי לוי אבקסיס: שלא נדבר על אברמוביץ, אורי לוי, רון קופמן ואחרים, בלי לפגוע חלילה וחס באף אחד ואחד מהם.

אורלי לוי אבקסיס: אבל ישנה תחושה שנשים ---

שלי יחימוביץ': למה את בוחרת דווקא בשמות האלה?

אורלי לוי אבקסיס: אני בוחרת בשמות האלה כי כאשר אנחנו עושים את ההשוואה, הגברים האלה מחזיקים מסך ועושים את זה די טוב ויש להם ערך מוסף והוא לא רק המשבצת של המראה החיצוני.

אורלי לוי אבקסיס: אתה יודע מה, אולי במקרה של מוטי קירשנבאום יש כאלה שיוכלו להגיד שהוא לא עובר רדיו, אבל יש פה מקצועיות ויש בו ויש בו ניסיון, שאם היינו בוחנים נשים לאור המקצועיות והניסיון שלהן – סביר להניח שהיינו רואים יותר נשים מעל לגילאים מסוימים מחזיקות תכניות בפריים טיים.

אורלי לוי אבקסיס: היינו רואים יותר נשים בכלל במסך שלנו, ואני גם כאישה נחרדת, גם כאימה לבנות, שמחנכת אותן שהכל קשור בהישגים שלכן וכמה שתשקיעו תתקדמו.

אורלי לוי אבקסיס: המראה החיצוני איננו ה-ISSUE, איננו הדבר החשוב וכאשר אנחנו רואים את זה ועוד ברשות ממלכתית, אז לי זה גורם אי נוחות, מעבר לאי נוחות.

אורלי לוי אבקסיס: דבר נוסף הוא, אני הבנתי לפחות על פי מה שקראתי בעיתונים, זה שהדברים הגיעו בעיקר בראשית בהודעה לעיתונות.

אורלי לוי אבקסיס: גם בעניינים של עובד-מעביד, או היום לא אומרים מעביד אומרים מעסיק על פי התיקון האחרון של רוברט אילטוב, אז בשביל יחסים נוחים במקום העבודה, סביר להניח שצריך היה קודם לקרוא את העובד, גם אם רואים, ואני מודעת מה קורה בתקשורת, אני יודעת שאתם לא היחידים, או לא הערוץ היחידי שמתנהל בצורה כזו או אחרת, ישנן דוגמאות רבות.

אורלי לוי אבקסיס: פה אתם הייתם מספיק, אתם יודעים מה, עשיתם את זה במקפצה.

אורלי לוי אבקסיס: פשוט באתם ואמרתם את הדברים לדעתי בחוסר טעם משווע, הוספתם חטא על פשע, וגם נחשפתם בצורה מאד לא יפה ולא נכונה בתקשורת.

אורלי לוי אבקסיס: אחרים אולי עושים את זה בצורה יותר מלוטשת ובצורה שקשה להצביע עליה.

אורלי לוי אבקסיס: אבל פה באמת צריך לפתוח את הדיון הזה על כך שאנחנו מדירים נשים, נשים טובות, מקצועיות, מקדמת הבמה, בגלל שאנחנו נוח לנו להכניס אותן למשבצת מסוימת, וברגע שהן עוברות את הגיל או ברגע שהן באות צעירות יותר או נאות יותר, ובלי שום קשר לרמה המקצועית,צריכות לפנות את מקומן.

אורלי לוי אבקסיס: אני חושבת שיש סדר במדינה מתוקנת, במיוחד לאור העובדה גם בהתקדמות שלנו ביחסי עבודה וגם בשוויון, ואסור להפלות לא על רקע מין ולא על רקע גזע, אז פה אנחנו נתקלים בשני דברים שהם לא בסדר.

אורלי לוי אבקסיס: סביר להניח שהייתם צריכים לזמן את אותו עובד או את אותה עובדת במקרה הזה, להגיד מה בסדר בעיניכם ומה לא בסדר בעיניכם, ולהגיע לדברים מסוימים לפני שרצים לתקשורת, ולא רק שבאים בתואנה סקסיסטית שכזו, גם מכפישים אותה.

אורלי לוי אבקסיס: וגם תגיד לי, אדוני יושב הראש, במקרה כזה מה אישה אמורה לעשות?

אורלי לוי אבקסיס: היא נכנסת לאיזה סוג של מלכודת שמה שהיא לא תאמר היא לא תצא טוב.

אורלי לוי אבקסיס: ואני כאימא לילדות לא רוצה לעבור על זה לסדר היום.

אורלי לוי אבקסיס: אני רוצה שהדברים האלה ישתנו ואני מקווה מאד שאנחנו נגלה פה מציאות קצת אחרת מ, או יכו על חטא, או יצטערו, או לפחות שנתבשר שהדברים האלה, או שמישהו ישלם על ההודעה הזו.

אורלי לוי אבקסיס: תודה רבה.

אלכס מילר: אוקי, תודה רבה גברתי.

אלכס מילר: חברת הכנסת יחימוביץ.

שלי יחימוביץ': טוב, אני אחרוג ממנהגי ואני רוצה להגיד משהו ממש אישי.

שלי יחימוביץ': יש לי תחושת דה ז'ה וו קשה ועזה מהסיפור של קרן נויבך, מסוף שנות ה-90.

שלי יחימוביץ': אני מגישה את 'הכל דיבורים' ברשת ב', ואת התכנית 'מסיבת עיתונאים' בערוץ הראשון, זוכה אך ורק לשבחים ולהערכה ממנהלי, הרייטינג בשמיים, הדמויות הן דמויות אחרות.

שלי יחימוביץ': נדמה לי יוני שאתה היית אז כתב לענייני ערבים עדיין, אם אני לא טועה.

שלי יחימוביץ': אבל ראש הממשלה הוא אותו ראש ממשלה.

יוני בן מנחם: אף פעם לא הייתי כתב לענייני ערבים.

שלי יחימוביץ': לענייני שטחים, מה זה היה?

יוני בן מנחם: שטחים, כן.

שלי יחימוביץ': שטחים, לענייני שטחים.

שלי יחימוביץ': טוב, זה ניואנס, תודה בזה.

יוני בן מנחם: אוקי.

שלי יחימוביץ': כתב לענייני שטחים וגם הרבית לדווח ב'הכל דיבורים', ועשית את זה בצורה מצוינת, אני חייבת לומר.

יוני בן מנחם: גם את עשית את זה בצורה מצוינת.

שלי יחימוביץ': תודה.

שלי יחימוביץ': ולמרות שעשיתי את זה בצורה מצוינת, ראש הממשלה בנימין נתניהו ממנה למנכ"ל את אורי פורת זכרו לברכה, והחל מהרגע הזה הכל משתבש.

שלי יחימוביץ': לוח המשדרים משתנה והתכנית 'מסיבת עיתונאים' יורדת.

שלי יחימוביץ': אחר כך פגיעה בשעות הנוספות של המפיקות של 'הכל דיבורים', בדיוק אותו דבר.

שלי יחימוביץ': בדיוק אותו דבר.

שלי יחימוביץ': קודם 'מבט שני', אחר כך מירית הושמן של קרן נויבך חוטפת את המכה.

שלי יחימוביץ': אגב זה מאד קשה למגיש ועורך של תכנית פריים טיים, שפוגעים בעובדים שלו קודם כל, בעובדים שכפופים לו שעושים את התכנית.

שלי יחימוביץ': אין לך מה לעשות, אתה חשוף לחלוטין, זו פגיעה בבטן הרכה.

שלי יחימוביץ': אז המפיקות מיד מורידים להן את השעות הנוספות ואז מתחילים גם לימודים מאד עזים על שינוי רצועות שידור.

שלי יחימוביץ': אף אחד לא מעיז באמת להגיד – אני מפטר אותך כאן ועכשיו – אלא לוקחים את רצועת השידור, כל מיני רעיונות הזויים, ואז זה היה 'הכל דיבורים' שלי, לקחת את 'הכל דיבורים' ולהעביר אותה לבין שלוש לארבע, כל מיני דברים כאלה, כשברור שהטאלנט סומן.

שלי יחימוביץ': לא יעזור כלום, אתם סימנתם את קרן נויבך.

שלי יחימוביץ': עכשיו, קרן נויבך היא לא היחידה שמסומנת בלשכת ראש הממשלה.

שלי יחימוביץ': מסומנים עוד עיתונאים בכלי תקשורת אחרים.

שלי יחימוביץ': מסומן רביב דרוקר בערוץ 10, מסומן בן כספית בחינוכית, מסומנת קרן נוביך ב וזה דבר שהוא בלתי אפשרי, והדרג, אני יודעת, שהדרג הניהולי תמיד בסוף מכופף את גבו ומקבל את ההנחתות האלה מלשכת ראש הממשלה.

שלי יחימוביץ': הרי מה אפשר להגיד על קרן נויבך?

שלי יחימוביץ': בכלל, יש לכם רצועת בוקר מדהימה ברשת ב', מדהימה.

שלי יחימוביץ': ולא רק מדהימה ---

אורלי לוי אבקסיס: לא, אבל שם היא נשארה.

שלי יחימוביץ': שנייה אורלי.

שלי יחימוביץ': לא רק רצועת בוקר מדהימה, לא רק רצועת בוקר ממש טובה ומקצועית ומואזנת, אלא אפילו רווחית, וזה האבסורד.

שלי יחימוביץ': היא אפילו רווחית.

יוני בן מנחם: על מה אתם מדברים?

יוני בן מנחם: אבל מי נגע בה שם?

שלי יחימוביץ': יוני, תשמע אותי קודם.

שלי יחימוביץ': אלא אפילו רווחית, ואתם גמרתם אומר בשלב מסוים פשוט להיפרד מהשדרנית הזאת שהיא מצוינת והיא משובחת, ויש מאחוריה כמעט 20 שנים של ניסיון רדיופוני וטלוויזיוני, וזה כמו קורי עכביש שצרים סביבה מכל הכיוונים, למה?

שלי יחימוביץ': כי היא לא ממש הולכת בתלם מבחינת סדר היום והאג'נדה הפוליטית והאידיאולוגית שלה; כי היא קוראת תיגר על סדר היום הכלכלי; כי היא לא מתאימה; כי היא מרגישה את לשכת ראש הממשלה.

שלי יחימוביץ': אין שום סיבה אחרת ואל תספרו לי דברים אחרים.

שלי יחימוביץ': או יכול להיות אפילו שלא קיבלתם הנחיה אלא שאתם רוצים מראש כבר להשביע את רצונו של מישהו ולהוריד רצועת שידור שמרגיזה את לשכת ראש הממשלה, אולי ניחשתם אותו באופן עצמאי.

שלי יחימוביץ': עכשיו הצורה שזה נעשה, באמת.

שלי יחימוביץ': הצורה שזה נעשה, בחיים לא ראיתי דבר כזה.

שלי יחימוביץ': אפילו לא הדלפה, מילא, הייתם מדליפים, אתם מוציאים בהודעה לתקשורת שהיא לא עוברת מסך?

שלי יחימוביץ': מי יאמין לזה בכלל?

שלי יחימוביץ': בחורה שאת כל הקריירה שלה, את כל השנים שלה עשתה בטלוויזיה בצורה משובחת.

שלי יחימוביץ': איך המצאתם את זה?

שלי יחימוביץ': זה ההבדל, זה הנופך השוביניסטי.

שלי יחימוביץ': אמרתי רביב דרוקר, בן כספית, קרן נויבך, אנחנו לא בתחרות יופי כאן, כן, אבל ---

אורי אורבך: על אף אחד לא אמרו שהוא מכוער.

שלי יחימוביץ': כן, בדיוק.

שלי יחימוביץ': איך זה שדווקא הויץ השוביניסטי הזה יוצא בהודעת דוברות מסודרת?

שלי יחימוביץ': איך אתם מעזים בכלל?

שלי יחימוביץ': איך אתם מעזים?

שלי יחימוביץ': זה הטאץ' הקטן, השוביניסטי כאן, כי הסוגיה כאן היא דווקא לא פמיניסטית לשם שינוי.

שלי יחימוביץ': זה לא עניין של הדרת נשים, זה עניין של הדרת מי שאינו נושא חן בעיני ראש הממשלה.

שלי יחימוביץ': עכשיו, אני יודעת שאתם תגידו זה לא פיטורין, ואני יודעת שתגידו זה לא הדחה, אנחנו משנים את לוח המשדרים ומבט שני ככה וככה, אפילו לא בלי שימוע, הכל בצורה כל כך לא מכובדת, כל כך לא מכבדת אתכם, כל כך לא מכבדת את רשות השידור.

שלי יחימוביץ': ואם ירדתם מהרעיון עכשיו לפגוע בה, זה רק בגלל שהרעש התקשורתי בכל זאת קצת הילך עליכם אימים.

שלי יחימוביץ': אני קוראת לכם להחזיר אותה לאלתר ל'מבט שני', לא בגלל פנייה של פוליטיקאים, ולא משום סיבה אחרת, ובוודאי לא משום שהיא אישה.

שלי יחימוביץ': אלא משום שלא הייתה שום סיבה מקצועית, שום סיבה מקצועית להעביר אותה משם.

שלי יחימוביץ': וגם אם עדיין אתם מפנטזים על שינוי לוח המשדרים, הרי אתם לא תוציאו לה מכתב פיטורין, אתם תשנו את לוח המשדרים, תעבירו את 'סדר היום' לאחת בלילה.

שלי יחימוביץ': אם גם הרעיונות האלה, אני מפצירה בכם - אל תעשו את זה, באמת.

שלי יחימוביץ': רשת ב' של קול ישראל, ואני לא אומרת את זה כי באתי משם, זה באמת כלי תקשורת מצוין, משובח, שומר על רמה עיתונאית טובה, מגישים טובים, כתבים טובים, יש לו איזה דיגניטי, יש אמון של הציבור, יש הרגלי האזנה.

שלי יחימוביץ': רצועת הבוקר עד הצהריים שלכם בכלל מדהימה.

שלי יחימוביץ': עזבו, תניחו, תנו לאנשים המקצועיים לעשות את העבודה המקצועית.

שלי יחימוביץ': אל תתכופפו מפני לחצים של לשכת ראש הממשלה.

שלי יחימוביץ': הצילו את רשות השידור.

אלכס מילר: תודה גברתי.

אלכס מילר: כן, בבקשה, המנכ"ל, יוני.

יוני בן מנחם: טוב, תראו אנחנו לא, לי לא ידוע על שום לחצים.

יוני בן מנחם: לא הייתה לנו שום פנייה בעניין של קרן נויבך, זה הכול ספינים שאנשים מפיצים מתוך , גורמים אינטרסנטים הייתי אומר, אם בכלל נאמרו דברים כאלה.

יוני בן מנחם: לא הייתה שום פנייה לא בעניין הזה ולא בשום עניין אחר.

אלכס מילר: איזו פנייה, לא הבנתי.

יהודית גידלי: גם אני לא.

יוני בן מנחם: אמרו, נאמר פה שהייתה לי פנייה מלשכת ראש הממשלה, משהו כזה.

אלכס מילר: לא, תקשיב, אני אסביר לכם רבותי, בואו תיראו.

אלכס מילר: אני מבין גם את חברת הכנסת יחימוביץ וגם את חברת הכנסת אורלי לוי, הטענות שונות שכל אחת מהן העלתה, הסוגיה היא אותה סוגיה, למה?

אלכס מילר: כי בסופו של דבר תיראו, אף אחד מהיושבים בבית הזה לא היה מעלה על דעתו שהפוליטיקאים יהיו אלה שישפיעו על מקום העבודה של עיתונאי כזה או אחר, לא לכאן ולא לכאן.

אלכס מילר: כי אם אנחנו נתחיל עכשיו להתערב במי מגיש איזו תכנית בערוץ כזה או אחר, רבותי, חבר על הזמן לכולנו.

מיכאל מירו: זאת פוליטיזציה.

אלכס מילר: לא צריך לעזור לי, תודה רבה.

אלכס מילר: וזה המצב שכולנו מנסים להימנע ממנו, וזה מה שאנחנו גם רוצים ומנסים לעשות ברפורמה ברשות השידור.

אלכס מילר: לעומת זאת, להוציא הודעה של הזזה, של פיטורין, של שינויים, על בן אדם שכמה שנים הוא בטלוויזיה?

אורלי לוי אבקסיס: 18.

אלכס מילר: 18 שנה שלא עוברת מסך – הייתי אומר שזה קצת הזוי.

אלכס מילר: זה קצת הזוי.

אלכס מילר: עכשיו, לא אני ולא חברת הכנסת יחימוביץ ולא חברת הכנסת אורלי לוי אבקסיס, ולא חבר הכנסת אורי אורבך, שכולם באו מעולם התקשורת, כל אחד בתחומו, יודעים מה זה הדבר הזה ויודעים שבעצם המנגנונים עובדים, ויש אנשים שעובדים היום ומגישים תכנית א' ומחר מגישים תכנית ב'.

אלכס מילר: עכשיו, אנחנו לא נכנסים להיבטים המקצועיים אם הם היבטים מקצועיים.

אלכס מילר: אף אחד מאיתנו לא יעלה על דעתו לבוא ולהתחיל עכשיו לחפור בקבלת החלטות מקצועיות של עורכים ושל מנכ"לים של מערכות החדשות ומערכות התקשורת בישראל.

אלכס מילר: או שאני טועה.

אלכס מילר: אף אחד מאיתנו, אם אנחנו נתחיל להיכנס לזה באמת, רבותי, זה לא דבר.

אלכס מילר: אבל שוב, יש גבול.

אלכס מילר: יש גבול למה שבעצם היום.

אלכס מילר: עכשיו תיראו, אפשר לבוא ולטעון טענות שונות.

אלכס מילר: אני בספק שיש היום מישהו שיכול לבוא לגוף תקשורת ולהגיד – השדרן הזה או העיתונאי הזה – לא מתאים לי, אז תזיזו אותו ותשימו מישהו אחר.

אלכס מילר: אני לא חושב שהיום פוליטיקאים ברמה כל כך גבוהה, יעשו מעצמם בעצם דבר כזה, שהם יתחילו להתערב בסוגיות כאלה, כי בסופו של דבר גם אם זה היה ואם זה קורה ואם זה יוצא החוצה, רבותי זה בעצם ---

אורלי לוי אבקסיס: גול עצמי.

אלכס מילר: כן, יורים לעצמם ברגל.

אלכס מילר: אז אני קודם כל רוצה להבין מה השיקולים המקצועיים, אם היו כאלה ואם השיקולים באמת שהם היו שהיא לא עוברת מסך, אני לא חושב שזה שיקול מקצועי, וזה מה שיצא.

אלכס מילר: כי מילא, אם מסתכלים על בן אדם, יכול להיות שאתם במנגנון שאתם מקבלים החלטות היו סיבות כאלה ואחרות, קיבלתם החלטה כך וכך, אני לא נכנס לזה.

אלכס מילר: לא נכנס, כי אני לא רוצה שייכנסו למקומות אחרים אנשים שאין להם שום קשר לזה.

אלכס מילר: אם בן אדם מקבל קשר הוא יכול לשאול שאלות, יש גוף מבקר, בכל גוף שנמצא ואפשר לבנות לגוף המבקר ואפשר לערער על ההחלטה.

אלכס מילר: המנגנונים האלה עובדים.

אלכס מילר: אבל מכאן עד בעצם הסיבה שיצאה לציבור שהבן אדם הזה בעצם פוטר – זה נראה הזוי וזה נראה לא מקצועי.

אלכס מילר: זה ההבהרות שאנחנו מבקשים ועל זה בעצם הדיון כאן, כי אני לא חושב שאנחנו צריכים לדון גם באיזה קונספירציות, מאיפה באה ההחלטה ואיך באה, אלא אם יש הוכחות ברורות שהיה לחץ ממקום כך וכך להוציא בן אדם כזה או אחר ממקום עבודתו.

אלכס מילר: אם יש הוכחות ברורות – אפשר לדון על הנושא הזה.

אלכס מילר: אבל אני כן רוצה להבין איך הגענו למצב שפשוט מוציאים הודעות שלא רק פוגעות, לא בהיבט המקצועי.

אלכס מילר: בהיבט המקצועי אפשר להתווכח עליו.

אלכס מילר: אלא פוגעות אישית בבן אדם.

אורלי לוי אבקסיס: זו רשעות.

אלכס מילר: אישית.

אלכס מילר: אישית בבן אדם.

אלכס מילר: וזה לא מכובד לגוף שהוא גוף ציבורי וגם גוף שמתעסק בתקשורת, שכל יום בא ונלחם בתופעות של פגיעה כזו או אחרת באנשים היום בישראל.

אלכס מילר: כן, בבקשה.

יוני בן מנחם: אני מודה ליושב הראש.

יוני בן מנחם: אני חושב שאתה מיקדת את זה בדיוק בשאלה הנכונה.

יוני בן מנחם: אין אצלנו ב הדרת נשים בשום פנים ואופן.

יוני בן מנחם: אני יכול לגלות לכם שבעקבות פרשת קרן נויבך, שהייתה בתקשורת בכותרות, מבקרת הפנים של מסיימת בימים האלה בדיקה בתלונה של שדרית אחרת אצלנו ב, ליאת רגב, על כך שהיא הודחה מהתכנית הזאת, מאותה רצועת שידור שהיום משדרת קרן נויבך, הודחה במהלך חופשת לידה, משיקולים לא ענייניים ובמקומה שובצה קרן נויבך.

יוני בן מנחם: כן, חברת הכנסת אבקסיס, אני אומר, שתדעי שיש דבר כזה.

אורלי לוי אבקסיס: לא, לא ---

שלי יחימוביץ': תשובה ניצחת נתת.

יוני בן מנחם: אני לא סיימתי, סליחה.

אורלי לוי אבקסיס: לא מכשירים חטא בפשע.

יוני בן מנחם: אם תרשו לי לסיים, אני לא קטעתי את דבריכם, תרשו לי לסיים.

אורלי לוי אבקסיס: לא, לא, לא.

אורלי לוי אבקסיס: זה להכשיר חטא בפשע.

אורלי לוי אבקסיס: אחת נפגעת ככה וכדי לסתום פיות אחרים ---

יוני בן מנחם: אבל לא שמעתי שקפצת להגן עליה.

אלכס מילר: לא, זה בסדר שהביקורת הפנימית שלכם אומרת.

יוני בן מנחם: על ליאת רגב לא קפצת להגן.

אורלי לוי אבקסיס: לא אמרתי שהיא לא עוברת מסך.

אלכס מילר: סליחה, אורלי.

אורלי לוי אבקסיס: אולי היא עלתה כמה קילוגרמים במהלך הלידה?

יוני בן מנחם: בנימוס, אני משתדל להשיב לך בנימוס.

אלכס מילר: חברת הכנסת אבקסיס, היה לך כבר ניסיון פעם אחת אצלי בוועדה ---

אורלי לוי אבקסיס: ו....

אלכס מילר: ואני מציע שתתני לאנשים לדבר, בבקשה.

אלכס מילר: הוא יסיים, את תוכלי להתייחס, אם תרצי.

יוני בן מנחם: עכשיו, הדיון הזה שנקבע בוועדה בפיטורי קרן נויבך מ כביכול, אז קודם כל היא לא פוטרה מרשות השידור.

אורלי לוי אבקסיס: מ-'מבט שני'.

יוני בן מנחם: היא לא פוטרה מ, היא ממשיכה לשדר.

יוני בן מנחם: התפקיד שלה העיקרי ב הוא ברדיו, לא בטלוויזיה.

יוני בן מנחם: היא משדרת את התכנית 'סדר יום', ואף אחד לא פגע בשידור של התכנית הזאת והיא ממשיכה לשדר אותה וכו'.

יוני בן מנחם: כל הטענה הזאת שהושמעה פה על הדרת נשים ב היא לא נכונה, להיפך.

יוני בן מנחם: דווקא במכרזים האחרונים שהיו בשבועיים האחרונים זכו נשים בשורה של תפקידים, גם ברדיו וגם בטלוויזיה וב-'מבט שני' במקום קרן נויבך שובצה מגישה אחרת, אגב אישה, לא שובץ שם גבר, שובצה שם השדרנית נועה ברק, שהיא בחודש השמיני או התשיעי להריונה.

יוני בן מנחם: אז כל הטענות האלה על הדרת נשים אינן נכונות.

יוני בן מנחם: השיקולים שנבעו היו שהתחדשה עונה חדשה של 'מבט שני', להעלות מישהו אחר בגלל שורה של טענות מקצועיות שהשמיעו המנהלים של קרן בעניין הזה, ואין לזה שום קשר לא ללחצים פוליטיים ולא ללחצים אחרים מאף מקום אחר.

יוני בן מנחם: אלה העובדות, פשוט מאד, זה מה שיש לי לומר לכם.

אלכס מילר: רגע, אבל ההודעה שלכם ---

שלי יחימוביץ': למה אתה מתייחס למה שקל לך להתייחס?

שלי יחימוביץ': התייחסת רק להדרת נשים.

יוני בן מנחם: אני מוכן לענות על כל שאלה שלך, חברת הכנסת יחימוביץ.

שלי יחימוביץ': לא, בחרת את הפואנטה שאיך שהוא קל לך להתמודד איתה ולא לקשת הרווחה של הדיונים.

יוני בן מנחם: למה?

יוני בן מנחם: במה קשה לי לדעתך להתמודד?

יוני בן מנחם: במה את חושבת קשה לי להתמודד?

שלי יחימוביץ': אצלי לא נשמעה המילה הדרת נשים.

יוני בן מנחם: אורלי דיברה על הדרת נשים.

אורלי לוי אבקסיס: אני בהחלט, עם הודעה כזאת סקסיסטית שאתם מוציאים, אז בהחלט יש פה לדעתי, ואני חייבת להגיד שזה נוהג, לצערי הרב, שיש לי תחושה שהושרש לא רק אצלכם, אבל אתם התחלתם את הנוהג הפסול הזה, ואפשר לראות את זה עם , או כרמית גיא, סליחה, כרמית גיא בעבר, וזה גם משהו ---

יוני בן מנחם: מה?

אורלי לוי אבקסיס: לפני זמנך.

אורלי לוי אבקסיס: אבל שנייה ---

שלי יחימוביץ': אגב, אני לא מסכימה עם אורלי שזו הדרת נשים, אבל אני כן חושבת שאתם חבורת שוביניסטים, זה כן.

אורלי לוי אבקסיס: אבל השאלה שלי, אם אתם ---

יוני בן מנחם: אם השוביניזם, אם יושב הראש יש לו זמן, את יודעת, זה נשמע לא באמת דיון פה על שוביניזם ופמיניזם.

יוני בן מנחם: אנחנו זה מה שיש לנו לומר ---

שלי יחימוביץ': זה לא הטענה.

יוני בן מנחם: אם אתם כל כך רוצים באמת לשמוע את השוביניזם, אני הבאתי פה את איתי לנדסברג, שיספר איך הוא הודח מ-'מבט שני', והוא לא אישה.

יוני בן מנחם: אז הוא יכול לספר לכם.

אלכס מילר: אבל אני לא מבין, מה אנחנו פה במי יודח ומתי?

אלכס מילר: בתחרות?

אלכס מילר: לא, רבותי ---

אורלי לוי אבקסיס: כן, את מי ידיחו בצורה בוטה יותר.

אורלי לוי אבקסיס: אבל השאלה שלי באמת כזו, אם יש לכם טענות מקצועיות אתם קוראים לעובד, אתם מדברים איתו, מנסים ללבן את הדברים?

אורלי לוי אבקסיס: אני גם עמדתי בכמה מערכות.

יוני בן מנחם: המנהלים שלה, עד כמה שידוע לי ודווח לי, המנהלים שלה לאורך כל התקופה של העונה שהייתה, העירו את כל ההערות המקצועיות על התפקוד שלה בפניה ---

אלכס מילר: אז למה יצא הסיפור שהיא לא עוברת מסך?

אלכס מילר: במה זה קשור לעניין?

אורי אורבך: השאלה היא למה דברים כאלה בכלל יוצאים, ואנחנו לא רוצים ---

יוני בן מנחם: שעיתונאי ישאל את השאלה הזאת למה דברים יוצאים?

יוני בן מנחם: עיתונאי לשעבר?

אורלי לוי אבקסיס: אבל זו הייתה הודעה רשמית.

אלכס מילר: לא, אבל השאלה אם זה היה ----

יוני בן מנחם: אני חושב שזה יצא בתגובה, אני צריך לבדוק את זה, נדמה לי שזה יצא כתגובה.

אלכס מילר: השאלה אם זה יצא כתגובה או שהוצאה הודעה, כי יש הבדל.

שלי יחימוביץ': זו תגובה רשמית שלהם.

אורלי לוי אבקסיס: הודעה רשמית בכל העיתונים.

אלכס מילר: סליחה גברתי, אם את פונה בתור עיתונאית ל ומבקשת כשאילתא ---

שלי יחימוביץ': אבל אלכס אנחנו מדברים על התוכן, על התוכן של התגובה הרשמית שלהם.

אלכס מילר: בסדר, אבל על זה אני שאלתי.

אלכס מילר: האם זה יצא כתגובה או כהודעה?

יוני בן מנחם: כבוד יושב הראש, עד כמה שידוע לי זה לא יצא כהודעה, אלא כתגובה.

יוני בן מנחם: אנחנו נבדוק בדיוק מה היה שם, אבל זה לא משנה את העובדה ש---

שלי יחימוביץ': תפסיקו להיתמם, באמת.

שלי יחימוביץ': אין הבדל בין הודעה לתגובה רשמית.

אלכס מילר: לא, אבל אני רוצה לשמוע האם חוזרת בעצמה, אני לא מדבר על היבט של פיטורין או לא פיטורין, זה לא ענייננו.

אלכס מילר: אנחנו לא יכולים להיכנס לדבר הזה ---

יוני בן מנחם: אז למה הדיון נקבע כדיון על פיטורים שלא קיימים?

אלכס מילר: לא, לא, לא.

אורלי לוי אבקסיס: על הדחה מ-'מבט שני'.

יוני בן מנחם: אני קראתי הזמנה רשמית שכתוב עליה – פיטורי קרן נויבך.

שלי יחימוביץ': זהו, עכשיו תיטפל לשם הדיון?

אורי אורבך: תשנה את הטקסט.

שלי יחימוביץ': עכשיו תיטפל לשם הדיון?

יוני בן מנחם: לא שלי, אני מוכן להשיב לך על כל שאלה שתשאלי.

שלי יחימוביץ': עדיין לא קיבלתי אף תשובה על שום שאלה.

יוני בן מנחם: אז תשאלי, מה לא קיבלת תשובה, נשיב לך, מה הבעיה?

אלכס מילר: סליחה, תהיו איתי.

אלכס מילר: אפשר לאתגר אותי כמה שאפשר, אבל בסופו של דבר אתם יודעים, זה מגיע לאיזו שהיא נקודה מסוימת שזה כבר הופך להיות לא מצחיק.

אלכס מילר: תראה, אתה יודע בדיוק על מה מדובר, אתה יודע בדיוק על מה קיבלתם זימון ואתה יודע בדיוק מה יצאה ההודעה.

אלכס מילר: אם מתחילים להסתובב סביב הנושא הזה, בסך הכל באמת, מה שהיינו מצפים לשמוע מכם בצורה מקצועית, שההודעה שיצאה מ היא הודעה ---

יוני בן מנחם: לא יצאה הודעה רשמית מ לעניין הזה.

יוני בן מנחם: אני חושב שזו הייתה תגובה.

שלי יחימוביץ': תגובה רשמית זאת הודעה רשמית.

שלי יחימוביץ': יוני, באמת.

יוני בן מנחם: לא, אני אבדוק את זה.

יוני בן מנחם: אני חושב שזה לא הייתה הודעה.

יוני בן מנחם: ממה שזכור לי ---

אורלי לוי אבקסיס: זה הגיע לכל העיתונאים בכל אמצעי התקשורת.

שלי יחימוביץ': זו תגובה, הם הוציאו את זה כתגובה.

אורלי לוי אבקסיס: אז אם זו תגובה אתה נותן תגובה לעיתונאי מסוים.

אורלי לוי אבקסיס: כאשר אתה מפיץ את זה לכל כלי התקשורת כי זה מצוטט, יש לי פה את "הארץ", יש לי פה את "מעריב", יש לי פה את "ידיעות אחרונות".

יוני בן מנחם: יכול להיות שהם ביקשו תגובה.

אורלי לוי אבקסיס: לכולם נתתם את אותה תגובה, אז ---

יוני בן מנחם: אז מה, ניתן תגובה לכל אחד משהו אחר?

שלי יחימוביץ': יוני, לא ההיתממות הזאת.

שלי יחימוביץ': תגובה רשמית גם על שאילתה היא הודעה רשמית.

שלי יחימוביץ': הסמנטיקה הזאת בין הודעה לבין תגובה ---

יוני בן מנחם: זה שאת צועקת ומרימה את קולך, זה לא מפחיד אותי, שלי.

שלי יחימוביץ': לא, העובדה שאתה כל הזמן מיתמם.

יוני בן מנחם: אני אבדוק את הנושא הזה.

יוני בן מנחם: אני לא מיתמם.

שלי יחימוביץ': את מיתמם בלי הפסקה, אתה אומר זה לא הודעה זה תגובה.

שלי יחימוביץ': בוא נסדר את העניינים סמנטית – תגובה רשמית של גוף ממלכתי, לא סתם, כמוה כהודעה רשמית.

שלי יחימוביץ': כל ההיתממות הזאת של ההבדל בין תגובה להודעה – בוא נוריד את זה מסדר היום.

יוני בן מנחם: את העלית את זה, אני לא העליתי את זה.

אלכס מילר: הדובר של הרשות כאן?

יהודית גידלי: היא הודיעה שהיא תבוא.

יהודית גידלי: לינדה בר פה?

לינדה בר: כן.

אלכס מילר: את הדוברת גברתי?

אלכס מילר: בבקשה, תצטרפי אלינו.

אלכס מילר: את הוצאת ההודעה?

אלכס מילר: יצאה הודעה רשמית או לא יצאה הודעה רשמית?

לינדה בר: למיטב זיכרוני לא יצאה הודעה רשמית, הייתה תגובה לשאילתה של ---

שלי יחימוביץ': ולמה אמרתם דבר כזה בתגובה?

אלכס מילר: מה, על זה שהיא לא עוברת מסך, זה מה שנכתב בתגובה?

לינדה בר: לא רק זה מה שנכתב.

שלי יחימוביץ': אבל גם.

לינדה בר: הובאו כל הנימוקים המקצועיים שניתנו ממנהליה של קרן נויבך.

אלכס מילר: בסדר, וגם שהיא לא עוברת מסך.

אלכס מילר: אתם מזכירים לי את גן הילדים שאני לא הייתי בו.

יוני בן מנחם: כן, אבל זה לא היה הנימוק העיקרי.

אלכס מילר: נו, תפסיקו.

יוני בן מנחם: להציג את זה כנימוק העיקרי זה נקרא הוצאת דברים מהקשרם, נורא פשוט, זה הכל.

יוני בן מנחם: זה נקרא בדיוק הוצאת דברים מהקשרם.

אורלי לוי אבקסיס: אני רוצה להקריא קטע קטן אותו כתב אור בר שלום והוא כל כך מתאים פה, אבל אני אבחר רק קטע.

אורלי לוי אבקסיס: "מצד שני אין לנויבך מה להיעלב.

אורלי לוי אבקסיס: היא מצטרפת בזאת למועדון הסטנדרט הכפול המכובד של התקשורת הישראלית, ממנו סבלו דורות של עיתונאיות ונשות תקשורת מוכשרות.

אורלי לוי אבקסיס: הרי איך יתכן שאין מערערים על מקומו של אמנון אברמוביץ מול שולחן החדשות במהדורת השבת.

אורלי לוי אבקסיס: הרי אברמוביץ עיתונאי מוכשר ומקצועי ככל שיהיה, הוא לא בדיוק המועמד הראשון להחליף את נעם טור בקמפיין החורף של פוקס וספק אם היה עומד בסטנדרט החדש שהציבו המנהלים של נויבך.

אורלי לוי אבקסיס: לצידו סובבים במסדרונות מערכות החדשות בארץ עיתונאים רציניים כמו יעקב אחי מאיר, דוד ויצטום, רוני דניאל, אהוד יערי ומשה נוסבאום, שספק אם היו עוברים אפילו תחרות לייקים בפייסבוק.

אורלי לוי אבקסיס: מצד שני נדרשות עיתונאיות להוכיח מלבד מצוינות ומקצועיות, גם מראה אטרקטיבי ונכונות לעבור החלקה יפנית שתתאים לפריים טיים.

אורלי לוי אבקסיס: שלי יחימוביץ, אורלי וילנאי ושרי רז ספגו ריקושטים על התלתלים הסוררים שמתפרצים על המסך ומפריעים להתרכז בחדשות".

אורלי לוי אבקסיס: עכשיו תגידו לי אם זה לא סקסיסטי, אבל זה מביא עובדות לאורך כל הזמן, מתי נשים נמדדות על פי המקצועיות שלהן, מתי על המראה שלהן, איך הן עוברות מסך, ושחלילה זה לא יפגע, כי זה מבלבל את הקהל בבית, כאשר היא ---

יוני בן מנחם: את מוציאה את הדברים מהקשרם, זה לא היה השיקול העיקרי בזה שהוחלט לא לאפשר לה להגיש את 'מבט שני'.

לינדה בר: זה באמת לא היה השיקול העיקרי ---

ניצן הורוביץ: אולי זה הדעות שלה, יוני, אולי זה הקו שהיא מובילה, נעזוב רגע את העניין של הנשים, אולי זה הדעות שלה.

יוני בן מנחם: ניצן, ב-'מבט שני' אין מקום להשמעת דעות, זו הגשה של תכנית.

יוני בן מנחם: אין שם מקום, זה לא דעות ---

שלי יחימוביץ': כן, אבל זה עונש נלווה להשמעת הדעות ב-'סדר יום'.

יוני בן מנחם: סליחה, אוי, באמת.

יוני בן מנחם: תיאורית הקונספירציה הזאת מתאימה באמת למזרח התיכון.

אלכס מילר: טוב, חברי חברי הכנסת ---

איתי לנדסברג: אני מבקש לדבר על 'מבט שני', אני מבט שני'.

אלכס מילר: תיכף אני אתן לך.

אלכס מילר: אתם רוצים לדבר בצורה מסודרת או שאתם מעוניינים להעיר כל הזמן.

אורי אורבך: אני עוד לא מבין את ה---

אלכס מילר: בסדר, רק שאלתי, עדיין לא נתתי, רק שאלתי.

אלכס מילר: האם אתם רוצים להירשם כדי לדבר, או שאתם רוצים להעיר?

אורי אורבך: כן.

אלכס מילר: בסדר, אז רשמתי.

אלכס מילר: כן, בבקשה אדוני.

איתי לנדסברג: שמי איתי לנדסברג, אני מבט שני' בעשר השנים האחרונות.

איתי לנדסברג: אני די המום מהדיון כאן.

איתי לנדסברג: אני רוצה להציג לכם את העובדות.

איתי לנדסברג: 'מבט שני' התחילה לשדר בשנת 76' עד שנת 98', ערכו והגישו אותם אנשים, אתם מכירים אותם – חיים יבין, אליעזר יערי, ירין קימור ואחרים.

איתי לנדסברג: משנת 98' עד 2002 'מבט שני' לא שודרה, הטלוויזיה באותן שנים לא הצליחה להרים את 'מבט שני'.

איתי לנדסברג: ב-2002 אני מוניתי למבט שני'.

איתי לנדסברג: החזרתי לטלוויזיה את אורית לביא נשיאל, והיא הגישה את 'מבט שני'.

איתי לנדסברג: לא אני הגשתי, כי לא הייתי מגיש באותו זמן.

איתי לנדסברג: אורית לביא נשיאל הגישה את 'מבט שני' במשך כשנתיים וחצי, פוטרה משום מה, זה נושא אחר לבדיקה.

איתי לנדסברג: במקומה מונתה , במקומה מונתה קרן נויבך, במקומה מונתה נועה ברק ורק אחרי שנוצר הכאוס הזה במגישים, בעונה של 2005, אני התחלתי להגיש, מוניתי כמגיש ועורך ביחד.

איתי לנדסברג: הגשתי את 'מבט שני עד שנת 2008.

איתי לנדסברג: בדצמבר 2006 בעוונותיי ---

ניצן הורוביץ: אגב, זו תכנית מאד טובה, רק צריך להגיד.

אורלי לוי אבקסיס: נכון, נכון.

שלי יחימוביץ': וגם אתה עשית אותה טוב.

איתי לנדסברג: תודה רבה.

איתי לנדסברג: בדצמבר 2006 בעוונותיי קיבלתי את פרס סוקולוב.

איתי לנדסברג: חודש אחר כך ---

יוני בן מנחם: בגלל זה הוא הודח, בגלל שהוא עשה אותה טוב.

איתי לנדסברג: בדצמבר 2006 בעוונותיי קיבלתי את פרס סוקולוב.

איתי לנדסברג: חודש אחר כך קיבלתי מכתב שאני מסיים את תפקידי כמגיש באמצעות המנכ"ל מרדכי שקלר.

קריאה: זה גם ביבי הדיח אותו?

איתי לנדסברג: הביקורות של העיתונות והרייטינג נמצאים פה.

איתי לנדסברג: באותה תקופה, שלוש וחצי שנים הרייטינג היה גבוה יותר מהתקופה הנוכחית, והביקורות היו מצוינות.

איתי לנדסברג: אני הלכתי לבית הדין לעבודה, לא לכנסת.

איתי לנדסברג: למה לא לכנסת?

איתי לנדסברג: כי אני מניח שיהיה קשה מאד לסקר אותך שלי ואותך, אם אנחנו ---

אורלי לוי אבקסיס: רגע, למען הסר ספק, אף אחד לא פנה אלינו.

אורלי לוי אבקסיס: אני נורא הוטרדתי מההודעה בעיתון, אני עשיתי את זה על דעת עצמי, לא דיברתי עם אף אחד ואין לי שום קשרים אישיים עם אחד ---

אלכס מילר: אורלי, בסדר.

איתי לנדסברג: סליחה, סליחה.

אורלי לוי אבקסיס: למען הסר ספק, אני רוצה לשים את זה פה על השולחן.

אורלי לוי אבקסיס: אף אחד לא פנה אלי.

אלכס מילר: וגם אם פונים, אז מה רע?

אורלי לוי אבקסיס: זה בסדר, אבל שלא תצטייר פה תמונה שאחר כך תיפגע במי שזה, שכאשר אין לה יד בכך.

אורלי לוי אבקסיס: אף אחד לא פנה אלי, עשיתי את זה על דעת עצמי כאישה, שאתה יודע מה?

אורלי לוי אבקסיס: באיזה שהוא אופן שוב פעם, הדברים האלה החרידו אותי.

יוני בן מנחם: אני רוצה לומר לך אורלי, אני לא חושד בך שזה.

יוני בן מנחם: אני רוצה לומר לך שפנו אלי חברי כנסת לאורך כל התקופה הזאת שהיו פרסומים בתקשורת, גם בשמה של קרן, ואני אמרתי שהדברים האלה משוללי יסוד, ואנחנו נגד הפעלה של פוליטיקאים כיוון שאין פה שום שיקול פוליטי.

יוני בן מנחם: אף אחד לא פנה אלינו, לא מלשכת ראש הממשלה ואף אחד לא הפעיל לחצים ושום דבר.

יוני בן מנחם: השיקולים היו באמת מקצועיים ענייניים.

יוני בן מנחם: אם היינו מדירים נשים היינו שמים מגישה אחרת במקומה?

אורלי לוי אבקסיס: רק שלא יתברר, או שמישהו יחשוב מכאן שמישהו פנה אלי.

אורלי לוי אבקסיס: אף אחד לא פנה אלי ---

אורלי לוי אבקסיס: נורא קל היום להתעסק בהדרת נשים, כי זה לא הפואנטה פשוט.

אורלי לוי אבקסיס: עשיתי זאת על דעת עצמי, כי אותי זה הטריד.

אורלי לוי אבקסיס: יכול להיות שאם הייתי נפגשת עם כתבות אחרות ---

יוני בן מנחם: מה הפואנטה שלי?

יוני בן מנחם: מה הפואנטה?

אלכס מילר: אורלי, סליחה.

יוני בן מנחם: מה את חושבת שהפואנטה?

יוני בן מנחם: את הדעות שלה היא משמיעה בשידור ברשת ב' בפריים טיים בתכנית עם רייטינג הרבה יותר מ-'מבט שני' ---

אורלי לוי אבקסיס: כמו כל המגישים.

יוני בן מנחם: ל'מבט שני' כמעט אין בכלל ---

אלכס מילר: בסדר, רבותי, רבותי אני מבקש מכם, בבקשה, הבן אדם הוא בזכות דיבור, הוא עוד לא סיים, תנו לו לסיים ותפסיקו להתפרץ על כל דבר.

איתי לנדסברג: הדיון המשפטי בעצם מרגע שהלכתי לבית הדין לעבודה נמשך כשלוש שנים.

איתי לנדסברג: במהלך 2007 נעשה דיון במליאת כדי להדיח אותי, ובמאי 2008, המנכ"ל שקלר פנה לחיים יבין, שסיים באותם זמנים להגיש את 'מבט', להגיש את 'מבט שני'.

איתי לנדסברג: הוא אמר לו שהוא לא יעשה את זה אם אני לא אסכים, כי אני הייתי המנחה באותו זמן.

איתי לנדסברג: הוא שלח מכתב אחר כך ליואב לימור.

איתי לנדסברג: הכל נמצא כאן בפרטים שהוגשו לבית הדין לעבודה.

שלי יחימוביץ': איך זה רלבנטי לדיון שלנו?

איתי לנדסברג: יואב לימור מונה רשמית להיות מנחה 'מבט שני' בתחילת מאי 2008.

איתי לנדסברג: כשהוא הוזמן לעבודה הוא אמר שהוא מתחרט, הוא לא רוצה, הוא אולי שנה הבאה.

איתי לנדסברג: ארבעה ימים אחר כך נשלח מכתב לקרן נויבך והיא מונתה, בניגוד לדעתי, בלי שום נימוק מקצועי על ההדחה שלי היא מונתה והתחילה להגיש את 'מבט שני'.

איתי לנדסברג: היא הגישה אותה במקביל לעבודתה ברדיו, 4 פעמים בשבוע, ובמקביל לעבודתה בגוף שידור מתחרה, בטלוויזיה החינוכית באותם זמנים.

איתי לנדסברג: זה שאלות שלא אני מתעסק איתן, מבקר המדינה יתייחס לעניין הזה.

איתי לנדסברג: ובמשך השלוש שנים האחרונות קרן נויבך הגישה את 'מבט שני', ואני ניהלתי מאבק משפטי שהסתיים בינואר השנה, בבית הדין הארצי לעבודה.

איתי לנדסברג: אתם יכולים לקרוא את כל החומר, הוא מונח פה בפניכם, או לתקתק בגוגל.

איתי לנדסברג: והשופטת נילי ארד שאלה אותי – מר לנדסברג, אם אנחנו נפסוק לטובתך – האם קרן נויבך לא תיפגע?

איתי לנדסברג: וכדי לא לפגוע בקרן נויבך, בהפוך על הפוך אחרי שנתיים וחצי של מאבק, אמרתי – אני לא מבקש לפגוע בקרן נויבך, אני מבקש רק שלא ימנעו ממני להגיש בעתיד תכניות בטלוויזיה, כיוון שההגשה בטלוויזיה היא כמו המקלדת לעיתונאי, וזה הסיכום שהתקבל.

איתי לנדסברג: הודתה בבית הדין שהיא מכירה בכישורי כעורך ומגיש.

איתי לנדסברג: אמרה שההחלפה נעשתה משיקולים מערכתיים, ולא נימקה את הנימוקים המקצועיים, וקרן נויבך המשיכה להגיש עד תום העונה.

איתי לנדסברג: אלה העובדות.

שלי יחימוביץ': איתי, זה סיפור מאד מרשים, אבל איך הוא קשור לעניין שלנו?

איתי לנדסברג: הוא קשור לזה שאני לא באתי לכנסת, ---

שלי יחימוביץ': ליבי איתך.

איתי לנדסברג: ולמה את לא באת בשלוש השנים לעמוד לצידי?

שלי יחימוביץ': ליבי איתך ---

איתי לנדסברג: לא, לא ליבך.

איתי לנדסברג: למה לא באת לעמוד לצידי שלוש שנים כשסתמו לי את הפה עם פלומבה?

שלי יחימוביץ': תגיד בשביל זה הביאו אותך לפה עכשיו?

איתי לנדסברג: לא, לא בשביל זה, רק להגיד לכם את העובדות, ואף אחד לא הביא אותי, באתי בעצמי.

שלי יחימוביץ': אתה יודע מה, יש בזה משהו כל כך לא נאה, כל כך לא אלגנטי, שאתה משמש עכשיו כלי בידיהם.

איתי לנדסברג: אני לא משמש כלי, אלה העובדות.

איתי לנדסברג: ואת יודעת מה, לא מינו אותי ---

אורלי לוי אבקסיס: אתה עורך עכשיו ב-'מבט שני'.

איתי לנדסברג: אני עורך, אני לא מגיש לצערי.

אורלי לוי אבקסיס: הייתה לך יד בהדחה של קרן נויבך?

שלי יחימוביץ': טוב, חבל, חבל.

איתי לנדסברג: אין לי שום יד ורגל, גם לא שותפתי בישיבה הזאת.

אורלי לוי אבקסיס: יש לך מושג למה הדיחו אותה, פרט להיותה לא עוברת מסך?

איתי לנדסברג: אני לא יכול להיכנס לזה.

שלי יחימוביץ': חבל, חבל שאתה משמש עכשיו מכשיר בידי ההנהלה, אחרי שאתה עברת דבר דומה.

שלי יחימוביץ': חבל, זה לא נאה.

אלכס מילר: טוב, תודה.

יוני בן מנחם: לא נעים לך לשמוע את האמת, הוא לא מכשיר בידי ההנהלה, הוא בא בעצמו.

שלי יחימוביץ': זה לא קשור לעניין, זה לא קשור לענייננו.

יוני בן מנחם: זה כן קשור לעניינכם, למה לא הגנתם עליו?

אלכס מילר: סליחה, רבותי, אי אפשר לנהל ככה דיון בוועדה.

יוני בן מנחם: למה לא הגנתם על איתי כשהוא הודח?

אלכס מילר: יוני, תודה.

יוני בן מנחם: למה לא הגנתם?

יוני בן מנחם: בגלל שהוא גבר?

יוני בן מנחם: זה השוביניזם שלכם?

אורלי לוי אבקסיס: למה?

אורלי לוי אבקסיס: יצאה הודעה לעיתונות שהוא לא עובר מסך?

יוני בן מנחם: יצאו הודעות יותר גרועות.

אורלי לוי אבקסיס: אני קודם כל ראשית לא הייתי פה קודם.

יוני בן מנחם: תקראי, תעשי בגוגל.

אורלי לוי אבקסיס: מצד שני אני אומרת לך כשזה נאמר על אישה וכאשר אתה רואה את מכלול ---

יוני בן מנחם: וכשזה נאמר על גבר אז זה בסדר?

אורלי לוי אבקסיס: וכשאתה רואה את מכלול ההתנהלות של אמצעי התקשורת, בעיקר החזותיים, ואתה רואה כמה נשים מחזיקות שם, כמה שהן יהיו מקצועיות, פרט אולי לאילנה דיין, שבאמת שברה את החונטה הגברית הזו, אתה לא רואה עוד נשים מעבר לגיל מסוים, או במראה מסוים משתרשות.

אלכס מילר: חבר הכנסת אבקסיס, יש עוד חברי כנסת שרוצים לדבר, תודה.

אורלי לוי אבקסיס: בבקשה.

אלכס מילר: חבר הכנסת ניצן הורוביץ, בבקשה.

ניצן הורוביץ: תודה רבה אדוני.

ניצן הורוביץ: ככה, קודם כל יוני, לגבי הנימוק שלא עוברת מסך, אני חושב שזה ברור כאן שזה היה נימוק שהוא לא לעניין.

ניצן הורוביץ: אתם צריכים לחזור בכם מהעניין הזה.

יוני בן מנחם: ניצן, השיקולים הם מקצועיים.

יוני בן מנחם: מצנעת הפרט אנחנו לא ניכנס לדברים האלה.

אלכס מילר: יוני, אתה לא יכול להגיב על כל דבר שנאמר.

אלכס מילר: אי אפשר ככה.

יוני בן מנחם: סליחה, אתה צודק.

אלכס מילר: אתם פותחים פה ויכוחים וזה גולש למקומות הלא נכונים.

אלכס מילר: אני מציע לכם שבסבלנות, כשכל חבר כנסת מדבר תתנו לו לדבר, וגם אתם חברי הכנסת, כשאנשים אחרים מדברים – בסבלנות ולשמוע ---

שלי יחימוביץ': גם הלהיטות שלכם מעוררת חשד, באמת.

איתי לנדסברג: גם הלהיטות שלכם מעוררת חשד.

שלי יחימוביץ': ממש לא.

אלכס מילר: עוד פעם?

שלי יחימוביץ': דיון מהיר, רגיל, קונבנציונאלי בכנסת.

שלי יחימוביץ': יש כמוהו מאות.

ניצן הורוביץ: קודם כל בעניין הלא עוברת מסך, אני מציע להוריד את זה מסדר היום.

ניצן הורוביץ: שגיתם בעניין הזה, אפשר להודות בטעות, זה לא היה נימוק לעניין וזה לא צריך, תשמעו, אתם יודעים, אני לא אנקוב פה בכל מיני גברים שנמצאים על המסך בערוצים כאלה ואחרים ואיך הם נראים ואם כן עוברים או לא עוברים.

אורלי לוי אבקסיס: למה לא?

ניצן הורוביץ: כי אני לא רוצה, כי אני לא חושב.

ניצן הורוביץ: גם בן אדם מבוגר יכול להגיש תכנית, גם בן אדם בלי שערות או עם שערות.

אורלי לוי אבקסיס: נכון, נכון, ולכן גם נשים.

ניצן הורוביץ: באמת, נו מה אנחנו בסלון יופי פה?

ניצן הורוביץ: באמת, זו בושה.

ניצן הורוביץ: עזבו אתכם, חברה' ---

אורלי לוי אבקסיס: זה בדיוק העניין.

ניצן הורוביץ: אני לא רוצה להיכנס לזה.

ניצן הורוביץ: הנימוק הזה של כן עוברת מסך לא עוברת מסך – לא היה צריך להישמע בכלל ומוטב שלהבא נעזוב את העניינים האלה, אם רוצים להידרש ליכולות עיתונאיות כאלה ואחרות, בסדר.

ניצן הורוביץ: אבל עזבו את העניין הזה של לא עוברת מסך, בצדק פה מתקוממים על זה ואתם גם יודעים שזה בצדק.

ניצן הורוביץ: זה לעניין ה-לא עוברת מסך.

ניצן הורוביץ: אתם יודעים, אנחנו עכשיו מדברים הרי על הדרת נשים, פה בוועדה ממול יש על כאלה באוטובוס, בוועדה פה מאחור יש על נשים במרחב ציבורי, כל ועדה כאן מנהלת, אז חברים, הסיפור הזה של הנשים אולי היה מקובל ככה לחשוב פעם בשנות ה-70.

ניצן הורוביץ: די, עברנו, אנחנו בתקופה אחרת ומספיק עם הסיפור הזה של ה-לא עוברת מסך.

ניצן הורוביץ: אבל אני חושב שיש פה עוד עניין, ומהעניין הזה אנחנו כאן לחלק מהנשים נוח להן לעקוף אותו, והסיפור הזה הוא הסיפור התוכני, המהותי, סיפור הדעות.

ניצן הורוביץ: עכשיו תראו, אדוני יושב הראש, מגיש בטלוויזיה או ברדיו הוא לא אחד שקורא מנייר טקסטים שאיזה מישהו כותב.

ניצן הורוביץ: הוא לא איזה פה מדבר.

ניצן הורוביץ: אדוני יושב הראש, מגיש הוא עיתונאי ועיתונאי שהוא בטח גם כשהוא מראיין אנשים ושואל אותם שאלות, אז יש פה גם מימד של עמדה ושל גישה.

ניצן הורוביץ: ואני חושב, ויש לי יותר מסיבה אחת לחשוב כך, שהדברים שנעשו כאן היו על רקע העמדות של קרן נויבך, בעיקר בסוגיות חברתיות ופוליטיות רחבות.

ניצן הורוביץ: ואני חושב שאם לא הייתה קמה זעקה בעקבות ההדחה שלה מ-'מבט שני', יתכן שגם היו נוקטים צעד כזה כלפיה ברדיו, באותה במה שבה היא מתייצבת מדי יום.

ניצן הורוביץ: ואני רוצה לומר כאן, קודם כל על התכנית שאותה היא מגישה ברדיו, שאני חושב שזו תכנית שהציבור הציבורי וקול ישראל יכולים להתפאר בה, זו התכנית המואזנת ביותר באותה משבצעת של שעות, ואחת התכניות בכלל המואזנות ברדיו.

ניצן הורוביץ: תכנית חשובה בצורה בלתי רגילה ואני הייתי רוצה לשמוע הבהרה חד משמעית מהנהלת , שאין מתנכלים לקרן נויבך בגלל עמדותיה, גישותיה ודעותיה.

ניצן הורוביץ: זה מה שצריך להיאמר כאן והעניין הזה צריך לרדת מעל סדר היום, וצריך לאפשר לעיתונאית המוכשרת הזאת להמשיך לעשות את העבודה שלה, לה ולעורכת שלה, לצוות שלה, בלי לנסות כל הזמן ליצור את הרושם שיש כאן גורמים שמנסים להצר את צעדיה, ואני מתנסח מאד בעדינות.

ניצן הורוביץ: אדוני יושב הראש, אני באמת מתנסח בעדינות.

ניצן הורוביץ: אני לא נסחף.

אלכס מילר: חבר הכנסת ניצן הורוביץ, אתה לא היית בפתיחה שלי, אבל אני אמרתי שאנחנו כפוליטיקאים אסור לנו להיכנס לנישות שקשורות לאיזה כתב יגיש מה ואיפה הוא יהיה.

אלכס מילר: אני אגיד לך למה, כי עכשיו יכולים להגיד שלניצן הורוביץ יכול להיות שהרבה יותר נוח שהיא תהיה שם בגלל הדעות שלך.

ניצן הורוביץ: אתה צודק.

אלכס מילר: אם אנחנו נתחיל להתעסק בזה – תשמע, אנחנו פשוט נלך בדיוק לאותה נישה שאתה מחפש אותה כביכול כקונספירציה, אבל בעצמך אתה מתחיל להיכנס לשם.

אלכס מילר: אז אני מציע שתנתק את עצמך מהשיקולים המקצועיים ----

ניצן הורוביץ: מאה אחוז, נכון, נכון.

אלכס מילר: למול מי עובד איפה ואיפה הוא יושב.

ניצן הורוביץ: בעניין הזה אדוני אתה צודק.

ניצן הורוביץ: אני גם אמרתי פה קודם לאורי אורבך שעצם הדיון הזה הוא מאד לא נוח, אתה יודע, שמביאים לכנסת, נכון.

ניצן הורוביץ: אבל היות ואנחנו מדברים כאן, אדוני, בכל זאת על שידור ציבורי שבו יש באמת חשיבות לקשת של דעות ולביקורתיות, ויש כאן ---

אורלי לוי אבקסיס: אבל אני לא בטוחה שזה ---

ניצן הורוביץ: רגע, היא לא גוף פרטי.

ניצן הורוביץ: היא שידור ציבורי ולכן במיוחד אנחנו צריכים לאפשר בתוך השידור הציבורי גם קולות שהם קולות ביקורתיים.

ניצן הורוביץ: עכשיו, כאשר הקול הביקורתי הוא גם קול שזוכה להאזנה גבוהה ולהערכה מקצועית, אני חושב שאפשר להגיד כאן שלהביע גם הערכה לקול הזה, ולא צריך ככה מאוד הזמן להסתייג ולברוח מהעניין.

ניצן הורוביץ: אני חושב שיש כאן תכנית מצוינת ויש עיתונאים מצוינים.

ניצן הורוביץ: אגב, לא רק היא, ב יש עיתונאים מעולים, ואני מאד בעד רשות שידור חזקה, אני אומר את זה כאן וההנהלה הזאת יודעת, היא מכירה את עמדתי.

ניצן הורוביץ: ולכן אני מבקש שזה ייאמר כאן ושהעניין הזה ירד מעל סדר היום.

אלכס מילר: אין בעיה.

אלכס מילר: כן, חבר הכנסת אורבך, בבקשה, אתה ביקשת.

אורי אורבך: כן.

אורי אורבך: כמובן שאני מזהיר את עצמנו לעמוד בפיתוי ולא לנסות להיות העורכים הראשיים של שום כלי תקשורת, אבל הדברים נאמרים מתוך חרדה לשידור הציבורי, כי אנחנו רואים שבעצם אפילו השידור הפרטי בישראל הוא תלוי במידה רבה לאחרונה בהחלטות של ממשלה.

אורי אורבך: אנחנו רוצים שהשידור הציבורי יהיה חופשי ושאתם תעשו מה שאתם רוצים ובתנאי אחד – שזה יהיה מה שאתם רוצים ולא מה שהאחרים רוצים.

אורי אורבך: יש חשש, חשד, שמועות, דברים כאלה.

אורי אורבך: אבל אני אעיר עוד הערה שהיא שוב, לא קשורה למגיש כזה או מגישה כזו.

אורי אורבך: גם המפוטרים או המוזזים משיקולים מקצועיים כאלה או אחרים, איך שהוא יוצא שתמיד זה מאותה דעה, המחליף והמוחלף והטון שאני שומע בכל הערוצים – הפרטיים, וודאי בערוצי הרדיו הפרטיים והציבוריים – הוא טון דומה מאד בשלוש, ארבע התכנית, בשבע שמונה התכנית המרכזיות של הבוקר, ולאורך זמן, שוב, בלי לקבוע מי ומתי ובאיזו שעה, אני חושב שזה דבר שהגיע הזמן לתת עליו את הדעת.

אורי אורבך: אבל החמור ביותר בכל הפרשייה הזאת זה אכן זה שהיחסים בין עובד למעביד בתחום כל כך רגיש כמו טלוויזיה, שכולם חשופים מי הוא העובד ובמה הוא עובד, שתצא אמירה כמו שיצאה זה דבר חמור ביותר בכלל, אני אגיד כן – על נשים אפילו יותר, זאת אומרת כי יש פה בהחלט ניחוח שוביניסטי, ואני לא יודע אם זה בזדון, בכוונה, אבל זה יצא ככה שהשיקול המקצועי שהיה פה הוא כמו שצוטט, ופה צריך להיזהר מזה כמפני אש.

אורי אורבך: אף אחד לא אומר לכם – לכן מעכשיו לנצח כתב פלוני או עורך פלוני לא יפוטר ויהיה לנצח על כסאו.

אורי אורבך: אנחנו לא מבקשים את זה, צריך לאפשר לכם את המרחב.

אורי אורבך: אבל, היזהרו מליצור על עיתונאים ועל עורכים ועל מגישים אווירה של איום, בגלל סיבות שהן לא סיבות מקצועיות באמת.

אורי אורבך: סיבות מקצועיות באמת זה סיבות מערכתיות עיתונאיות, ולא שמישהו אמר משהו למישהו.

אורי אורבך: היזהרו מזה, כי היום זה כלפי צד כזה, מחר כלפי צד אחר.

אורי אורבך: עדיין כולנו, עם כל הביקורת שיש על תוכן השידורים מעדיפים, אני לפחות מעדיף לחיות במדינה שבה עיתונאים מפילים ממשלה, מאשר במדינה שבה ממשלה מפילה עיתונאים.

אורי אורבך: עדיין זה עדיף, עם כל הכעס לפעמים על מה שאני שומע, ושזה לא נראה לי.

אורי אורבך: ולכן, שיתו לבכם לעניין הזה, תעשו את התפקיד שלכם בלבקר את השלטון ואת האופוזיציה, ולא לתת לגופים חיצוניים לשלוט על התוכן של השידורים.

אלכס מילר: תודה לחבר הכנסת אורבך.

אלכס מילר: נילי בן גיגי, מנכ"לית האגודה לזכות הציבור לדעת, בבקשה.

- וולף: שלום וברכה, תודה.

- וולף: רציתי לדבר על התנחלויות.

- וולף: המצב פה אדם תופס נחלה ומאותו רגע אסור להזיז אותו.

- וולף: התנחלויות יש לנו מסתבר גם ברשות השידור.

- וולף: כמו ששמענו פה אנשים הודחו לאורך השנים מכל מיני נסיבות וזה היה ענייני וזה היה בסדר.

- וולף: כאשר קרן נויבך מודחת – זה עניין פוליטי וסקסיסטי.

אורלי לוי אבקסיס: אם הם לא היו אומרים – לא עוברת מסך – אז יכול להיות שלא הינו מקיימים פה את הוועדה היום.

- וולף: אני מקווה, אני מניחה שאנחנו לא מנהלים פה דיון אך ורק על נוסח של הודעה לעיתונות כזו או אחרת, כי ברור, וכפי שאמר את זה חבר הכנסת ניצן הורוביץ וחבר הכנסת שלי יחימוביץ, יש כאן עניין מהותי יותר.

- וולף: אז אם מדברים על פוליטיזציה – מה שקורה כאן עכשיו זה פוליטיזציה.

- וולף: כאשר החלטות מקצועיות של נגררות לכנסת לדיון ופוליטיקאים מתערבים בהן - זאת פוליטיזציה.

אורלי לוי אבקסיס: לא, לא, לא, לא, את מבלבלת את הנושא פה, את ממש מבלבלת ואת חודרת למקום לא נכון, אני מבינה בדיוק מה ---

- וולף: אם יורשה לי רק להשלים את דבריי.

- וולף: אם התחלתי לדבר על נחלות, לא ייתכן מצב, אנחנו מדברים על שידור ציבורי ומה שהוא אמור להיות ומה שהוא אמור להוות.

- וולף: זאת אומרת שהוא מייצג את כולנו והדעה שלי או שלו או של נויבך, או של כל אחד אחר, לא טובה יותר מהדעות של המאזינים להם ושל הצופים בהם.

- וולף: ככזאת, חייבת להיות תחלופה וגיוון.

- וולף: אם מדברים על הבעת דעות פוליטיות כדבר לגיטימי בשידור הציבורי, על אחת כמה וכמה שחייבת להיות תחלופה וגיוון באיזון, כי אם מחליטים שלקרן נויבך מותר להביע דעות פוליטיות כחלק מהשידור שלה, של חדשות, כמו שקראו לזה לא פעם 'אקטואליה בגוון אישי', חייב להיות מישהו לצידה, מולה, בנוסף, במקום, שיגוון ויאזן.

- וולף: אם השידור היה שידור אקטואלי ענייני, בלי הבעת דעות – אין בעיה, היא יכולה להיות נחלה.

- וולף: נעזוב רגע את קרן נויבך, יש דוגמאות נוספות לנחלות.

- וולף: התכנית רבת השנים של גאולה כהן עם אלי אמיר, אני לא יודעת כמה זמן כבר, 20 שנה?

- וולף: כמה זמן הם יושבים שם.

- וולף: אסור לגעת, אסור להזיז.

- וולף: זה הפוך מכל המהות של שידור ציבורי.

- וולף: כן, חייבת להיות תחלופה וחייב להיות גיוון.

- וולף: אז אחד מהשניים, אם מאפשרים לקרן נויבך להביע דעות – נא לשים לה מישהו מאזן ומגוון, מישהו עם עמדות שונות מהדעות שהיא מביעה, וכמו שציין כאן ברמז חבר הכנסת אורבך, זה אותן דעות לאורך כל השעות, מהבוקר ועד שעות הצהריים המאוחרות.

- וולף: אם רוצים להשאיר אותה, חייבים לנקות את זה מהבעת דעות אישיות ואי אפשר במסווה של דיון של סקסיסטי וכביכול השערות פוליטיות, להתעלם מהצד של השידור הציבורי.

- וולף: לא היינו עדים לדיונים כאלה בהדחות של גורמים אחרים בולטים ב, לא פחות משובחים מהגברת נויבך.

אורלי לוי אבקסיס: אני חייבת משפט אחד.

אלכס מילר: אי אפשר ככה.

אורלי לוי אבקסיס: אף אחד לא יכול לחשוד בי שאני באה מאותה אסכולה של קרן נויבך מבחינת המפה הפוליטית – ימין ושמאל.

אורלי לוי אבקסיס: אני יזמתי את הדיון הזה מתוך ראייתי את ההודעות שהשתרשו והגיעו לכל כלי התקשורת.

אורלי לוי אבקסיס: אני חושבת שיש בהן נבזיות, אני חושבת שיש בהן רשעות, ומבחינת העניין המקצועי, אם היה או לא היה, או היו בוחרים מבחינת – אנחנו מרעננים את השורות, או משהו אחר, אני לא הייתי נזעקת לדבר הזה.

אורלי לוי אבקסיס: אני פה מהמקום הסקסיסטי, ואני גם חושבת שמבחינת עובד מעביד, הדברים לא נעשו על פי סדר דין.

אלכס מילר: טוב, אורלי תודה.

אורלי לוי אבקסיס: מן הראוי היה שיזמינו אותה ויאמרו מה שיש להם להגיד.

אלכס מילר: תודה.

אלכס מילר: חברת הכנסת יחימוביץ, בבקשה ואני סוגר את הדיון אחר כך.

שלי יחימוביץ': יש כאן שני עניינים שמבדלים את הדיון מדיונים, שתי סוגיות מרכזיות שמבדלות את הדיון הזה מדיון רגיל, פרסונאלי בכלי תקשורת כזה או אחר.

שלי יחימוביץ': אחת הודעת התגובה הבלתי אפשרית שלכם, המוקצה מחמת מיאוס ממש וגם לא אמיתית וגם לא נכונה, שאף אחד גם לא מאמין בה, שהיא בצדק גרמה לאורלי, אגב אורלי יזמה את הדיון הזה וביקשה ממני להצטרף אליו.

שלי יחימוביץ': הסוגיה השנייה שטושטשה כאן בהרבה הרבה מלל רלבנטי ולא רלבנטי, זה הסוגיה הרוחבית של החדירה למינויים פרסונאליים היום, בתקופה הזאת ספציפית, בכלי התקשורת ולא בכדי ציינתי שמות – רביב דרוקר בערוץ 10, בן כספית בחינוכית וקרן נויבך ברשות השידור.

שלי יחימוביץ': אנחנו כן עדים כאן לניסיונות השתלטות מאד בוטים ומאד ברורים של לשכת ראש הממשלה.

שלי יחימוביץ': אני אומרת את זה כמי שבעד ריבוי עמדות, גם בשידור הציבורי וגם בכלל.

שלי יחימוביץ': תמיד הייתי בעד ריבוי עמדות וגם אמרתי את זה גם כשהייתי עיתונאית.

שלי יחימוביץ': כאן יש ניסיונות שליטה שהם חרגו ממתחם הלגיטימיות.

שלי יחימוביץ': אנחנו באים כאן לדאוג שלא תהיה מעורבות פוליטית בכלי תקשורת.

שלי יחימוביץ': המעורבות שלנו היא לא פוליטית.

שלי יחימוביץ': המעורבות שלה היא מבנית, היא מאבק על חופש הביטוי והיא מאבק על העצמאות של כלי התקשורת.

שלי יחימוביץ': עכשיו, נאמרו כאן הרבה דברים.

שלי יחימוביץ': ב יש אווירת פחד ואימה במסדרונות , ולא יעזור כלום.

שלי יחימוביץ': אנחנו יודעים את זה.

שלי יחימוביץ': כל מיני גזרות שונות ומשונות והאווירה הזאת השראתה מגיעה מלשכת ראש הממשלה.

שלי יחימוביץ': וכאן אנחנו באים למחות ואומרים – עד כאן.

שלי יחימוביץ': עד כאן.

שלי יחימוביץ': הרפו.

שלי יחימוביץ': אני לא אומרת את זה לכם, אני פונה קודם, בראש ובראשונה לראש הממשלה בנימין נתניהו, אבל אני מפצירה בכם – תשמרו על חוט השדרה המוסרי העיתונאי שלכם.

שלי יחימוביץ': תנו לאנשים לעשות את עבודתם, תפסיקו למרר את חייהם, תפסיקו להוריד כל מיני גזרות משונות כמו הורדת פתיחים, כמו קיצוץ, כמו איומים בפיטורים על ה-STAFF של ההפקה ותנו לשידור הציבורי להמשיך, בוודאי באיים שבהם הוא כל כך טוב וכל כך משובח, להמשיך ולעשות את העבודה המקצועית שלו.

אלכס מילר: טוב, תודה גברתי.

אלכס מילר: רבותי, אני רוצה לסכם.

אלכס מילר: אני חושב שאנחנו מיצינו ואני גם בזמן שאני כבר לא יכול לקיים ישיבה, אז אני רוצה לסכם.

אלכס מילר: רבותי, קודם כל חשוב להבין שכל העניין הזה של הנימוק שבא בהודעה לציבור, בהודעה, בתגובה על המראה או על מינו של אותו אדם, ואני כרגע לא מתייחס ואני גם לא רוצה לעשות את הסיכום הזה פרסונאלי לקרן.

אלכס מילר: אני אומר את זה באופן כללי.

אלכס מילר: לא יעלה על הדעת שגוף ציבורי שממומן על ידי משלמי המיסים, שמתעסק בתקשורת, יוציא הודעות שהן פוגעות אישית באדם, במראה שלו ובמינו.

אלכס מילר: זה דבר שהוא לא מקובל ואני דורש מכם את הנימוקים האלה – להוציא מכלל ההודעות שלכם ומכלל שיקולי הדעת שלכם.

אלכס מילר: זה לא הדבר שצריך להיות כשיקול דעת, אם הבן אדם במראה שלו עובר מסך או לא עובר מסך.

אלכס מילר: זה צריך להיות כחלק ההיבט המקצועי בעבודתו בתחום התקשורת.

אלכס מילר: אם בהיבט המקצועי הוא בעצם מבצע את ההנחיות שהממונים עליו דרשו ממנו – העורך וכל מי שצריך – אז הוא שם.

אלכס מילר: אם הוא לא מבצע, אז אתם מנמקים לאותו בן אדם שאתם מחליפים אותו את הנימוקים המקצועיים.

אלכס מילר: אז אנחנו כפוליטיקאים, ואני גם מציע לחברי הכנסת, לא להיכנס לשיקולים שהם שיקולים בלחץ כזה או אחר על דעותיהם של אנשי תקשורת, שפוטרו בגלל שיקולים כאלה ואחרים, כי אנחנו בעצמנו מתחילים להתעסק במשהו שאנחנו מבקשים מאחרים לא להתעסק.

אלכס מילר: אז אני לא נכנס לשיקולים של מבחינת הכתבים שעובדים שם, מי עובד איפה ומי מגיש מה, ואני לא נכנס לשיקולים שהם שיקולים מקצועיים.

אלכס מילר: מה שאני כן דורש מכם זה לא להיכנס לנימוקים ולא לחשוף את הציבור לדבר שהוא באמת בעיני מאד לא מכובד, זה הנימוק שהמראה של אדם שהוא בעצם עובד אצלכם שנים כל כך רבות.

אלכס מילר: זה לא מכובד לא לכם, ואני גם בטוח שגם אם אתם הייתם מקבלים את אותה הודעה באותו נימוק, גם אתם הייתם מרגישים לא בנוח אחרי תקופה כל כך ארוכה, שפתאום אומרים לכם דבר כזה.

אלכס מילר: ודרך אגב, השלכות הרוחב של העניין הזה הם פשוט חסרי תקדים.

אלכס מילר: אם אתם מוציאים בן אדם בגלל שהוא לא עובר מסך, אלוהים יודע איזה ערוץ טלוויזיה יכול לקבל, אם אתם באתם ונתתם את השיקול הזה.

אלכס מילר: אז זה לפגוע בבן אדם לכל אורך חייו בנימוק שהוא נימוק לא לגיטימי, אני חושב, בעידן שלנו.

אלכס מילר: אז מבחינת העניין הזה, אנא מכם, להוציא את זה גם מהתגובה וגם מהנימוקים שבעצם נתתם מבחינת השינוי במעמדה של הכתבת בהיבט המקצועי, ולתת את הנימוקים המקצועיים נטו, זה דבר ראשון.

אלכס מילר: להבא אני גם אבקש שזה לא יהיה שיקול של מבחינת אותם הכתבים שנמצאים, ואני גם מאמין שגם ברשתות אחרות זה גם כן יהיה שיעור להבא, שבעצם על זה לא מזיזים בן אדם, אם זה היה השיקול העיקרי.

אלכס מילר: עכשיו, אם זה לא היה השיקול העיקרי ואם היו שיקולים שהם שיקולים מקצועיים, אז צריך להסביר את זה לבן אדם, וגם שהציבור, אם אתם כבר מוציאים תגובה, שהוא גם יהיה חשוף למשהו שהוא קשור למקצועיות של הבן אדם ולהחלטות בהיבט הזה, ולא למראה שלו.

אלכס מילר: זה מבחינתי ואני חושב שזה הסיכום, לפחות בעניין זה, הטוב ביותר שהיינו יכולים להוציא בלי להתערב בפרסונה כזו או אחרת.

אלכס מילר: תודה רבה.

אלכס מילר: הישיבה הזו נעולה.